CELEX: 32022D0635
Language: lt
Date: 1649808000000
Title: Tarybos sprendimas (BUSP) 2022/635 2022 m. balandžio 13 d. kuriuo iš dalies keičiamas Sprendimas (BUSP) 2017/1869dėl Europos Sąjungos patariamosios misijossaugumo sektoriaus reformai Irake remti(EUAM Iraq)

2022 4 19   
               
               
                  LT
               
               
                  Europos Sąjungos oficialusis leidinys
               
               
                  L 117/32
               
            
         TARYBOS SPRENDIMAS (BUSP) 2022/635
         2022 m. balandžio 13 d.
         kuriuo iš dalies keičiamas Sprendimas (BUSP) 2017/1869dėl Europos Sąjungos patariamosios misijossaugumo sektoriaus reformai Irake remti(EUAM Iraq)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. spalio 16 d. Taryba priėmė Sprendimą (BUSP) 2017/1869 (1), kuriuo buvo įsteigta Europos Sąjungos patariamoji misija saugumo sektoriaus reformai Irake remti (toliau – EUAM Iraq);
                  
               
                     (2)
                  
                  
                     2020 m. balandžio 7 d. Taryba priėmė Sprendimą (BUSP) 2020/513 (2), kuriuo iš dalies pakeitė EUAM Iraq įgaliojimus ir pratęsė jų terminą iki 2022 m. balandžio 30 d.;
                  
               
                     (3)
                  
                  
                     atlikus strateginę EUAM Iraq peržiūrą, Politinis ir saugumo komitetas rekomendavo iš dalies pakeisti EUAM Iraq įgaliojimus ir pratęsti jų galiojimą iki 2024 m. balandžio 30 d.;
                  
               
                     (4)
                  
                  
                     todėl Sprendimas (BUSP) 2017/1869 turėtų būti atitinkamai iš dalies pakeistas;
                  
               
                     (5)
                  
                  
                     EUAM Iraq bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/1869 iš dalies keičiamas taip:
            
                        1)
                     
                     
                        2 straipsnis pakeičiamas taip:
                        
                           „2 straipsnis
                           Tikslai
                           EUAM Iraq strateginiai tikslai yra:
                           
                                       1)
                                    
                                    
                                       konsultuoti Irako valdžios institucijas strateginiais klausimais ir teikti joms ekspertines žinias dėl saugumo sektoriaus reformų, be kita ko, nacionalinės saugumo strategijos, susijusių nacionalinių strategijų ir kitų nacionalinių saugumo prioritetų, civilinių aspektų;
                                    
                                 
                                       2)
                                    
                                    
                                       analizuoti, vertinti ir nustatyti tolesnio Sąjungos dalyvavimo nacionaliniu, regionų ir provincijų lygmenimis, siekiant remti civilinio saugumo sektoriaus reformos reikmes, galimybes;
                                    
                                 
                                       3)
                                    
                                    
                                       kartu su Sąjungos delegacija orientuoti Sąjungos ir valstybių narių vykdomą planavimo ir įgyvendinimo rėmimo veiklą civilinio saugumo sektoriaus reformos srityje ir sudaryti palankesnes sąlygas tai veiklai, užtikrinant suderinamumą su Sąjungos veiksmais.“;
                                    
                                 
                     
                  
                        2)
                     
                     
                        14 straipsnio 1 dalyje po trečio sakinio įterpiama:
                        „Orientacinė finansavimo suma, skirta su EUAM Iraq susijusioms išlaidoms laikotarpiu nuo 2022 m. gegužės 1 d. iki 2024 m. balandžio 30 d. padengti, yra 70 056 766,51 EUR.“;
                     
                  
                        3)
                     
                     
                        17 straipsnio antras sakinys pakeičiamas taip:
                        „Jis taikomas iki 2024 m. balandžio 30 d.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. balandžio 13 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2017 m. spalio 16 d. Tarybos sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 266, 2017 10 17, p. 12).
         
            (2)  2020 m. balandžio 7 d. Tarybos sprendimas (BUSP) 2020/513, kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 113, 2020 4 8, p. 38).